શહેરની જે શાળાઓએ ફી વધારાના મુદ્દે હાઈકોર્ટમાં અરજી નહોતી કરી તેવી શહેરની ૧૨૦થી વધુ શાળઓની ફી વધારાની માગણી કરતી દરખાસ્ત અંગેનો નિર્ણય જાહેર થવાનો માર્ગ મોકળો થયો છે. શહેરની જે ખાનગી શાળાઓએ ફી વધારો માગ્યો છે. તે અંગેનો નિર્ણય ફી નિર્ધારણ કમિટી નવા વર્ષના પહેલા સપ્તાહે જાહેર કરી દેશે. તમામ શાળાઓની દરખાસ્તનું એસેસમેન્ટ તૈયાર છે. પરંતુ હાઈકોર્ટના ચુકાદાની રાહ જોવાઈ રહી હતી. ગઈ કાલે હાઈકોર્ટે આ બાબતે ચુકાદો જાહેર કરી દેતાં જેમની દરખાસ્ત કમિટી સમક્ષ છે. તે તમામ ૧૨૦થી વધુ શાળાઓને હવે કમિટી તેનો નિર્ણય જણાવી દેશે.